Rino Serra/Le fior dël mal/050


L. Cél térbol 
As dirìa che 'l tò sguard da vapor cuvert; 
Ij tò euj misterios ( a l'é bleu, gris o verd?) 
Prima tënner, peui sognador, opur crudel, 
A riflet l'indolensa e 'l palid dël cel. 

Tëbbi e velà, t'arcòrde 'd coj bianch di ancor, 
Che ij cheur anciarmà a san fé fonde an pior, 
Cand dal mal sconossù ch'a-j tors, a son agità, 
Ij nerv dësvij dlë spirit ch'a deurm fan na rijà. 

Të smije ti a vòlte a sti orissont bej 
Ch'anlumino 'd fròse stagion ij soj... 
Coma it ësplende, paesagi inumidì 
Afoà da ragg calant d'un cel ëntërbolì! 

Oh dòna pericolosa, oh clima 'nciarmant! 
Adorerai toa fiòca e ij vòsti cej picant, 
Da l'implacabil invern i savrai gavé 
Ij piasì pì aùss che la giassa e 'l fer san dé? 

Rino Serra
Leteratura piemontèisa
Baudelaire